**Cenu aptauja**

 ***"******Par individuālās sociālās rehabilitācijas pakalpojumu"***

**INSTRUKCIJA PRETENDENTIEM**

**1. Pasūtītājs**

***Valsts probācijas dienests***

Reģistrācijas numurs: 90001625082

Adrese: Valērijas Seiles iela 9-1, Rīga, LV-1019

Banka: Valsts kase

Kods: TRELLV22

Norēķina konta Nr.LV67TREL2190467011000

e-pasts: pasts@vpd.gov.lv

Kontaktinformācija: pasts@vpd.gov.lv; Kontaktpersona: Karīna Gromova, Nr. 22418051, Nr. 27344674, Karina.Gromova@vpd.gov.lv.

**2. Cenu aptaujas priekšmets un apjoms**

Nodrošināt Valsts probācijas dienesta nepilngadīgam probācijas klientam individuālās sociālās rehabilitācijas pakalpojumu ar iespēju nodrošināt nepārtrauktu aprūpi un pastāvīgu izmitināšanu, nepārtrauktu (24h) pieaugušā uzraudzību, izglītību, psihologa un citu speciālistu piesaisti, brīvā laika aktivitātes atbilstoši bērna vajadzībām un interesēm (CPV kods: 85311300-5 Sociālie pakalpojumi bērniem un jauniešiem, Publisko iepirkumu likuma 2. pielikuma sadaļa "Veselības, sociālie un saistītie pakalpojumi").

Prasības, papildu informācija par cenu aptaujas priekšmetu un tā apjoms noteikts Tehniskajā specifikācijā (1. pielikums).

**3. Paredzamais līguma izpildes laiks un vieta**

3.1. Līguma uzsākšanas laiks – nekavējoties pēc cenu aptaujas uzvarētāja noteikšanas un līguma noslēgšanas dienas.

3.2. Līguma izpilde jānodrošina atbilstoši pretendenta piedāvājumam.

3.3. Līgumu par pakalpojumu paredzēts slēgt uz 24 (divdesmit četriem) mēnešiem, ar tiesībām Pasūtītājam izbeigt līgumu pirms termiņa.

3.4. Pasūtītājs izvērtēs iespēju slēgt trīspusēju līgumu, piesaistot kā trešo dalībnieku pašvaldību.

**4. Piedāvājuma iesniegšanas vieta, datums un laiks**

Piedāvājums jāiesniedz līdz 2024. gada **12. septembrim, plkst. 12.00**. Piedāvājuma iesniegšanas vieta: Valērijas Seiles iela 9-1, Rīga, LV-1019*,* iesniedzot personīgi, darba dienās no plkst. 08.30 līdz 12.30 un no plkst.13.00 līdz 17.00 (piektdienās līdz 16.00) vai iesniedzot elektroniski, izmantojot oficiālo elektronisko adresi vai elektroniskā pasta adresē: pasts@vpd.gov.lv.

**5. Prasības piedāvājumu iesniegšanai un noformēšanai**

5.1. Var iesniegt tikai vienu piedāvājumu, piedāvājumu varianti netiek pieņemti.

5.2. Piedāvājums jāiesniedz parakstīts (vienā aizvērtā aploksnē vai jānosūta oficiālajā elektroniskajā adresē vai e-pastā), norādot sekojošu informāciju:

5.2.1. pretendenta nosaukums un adrese;

5.2.2. norādi "Piedāvājums cenu aptaujai ***"Par individuālās sociālās rehabilitācijas pakalpojumu"***".

**6.** Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu.

**7. Vispārējās prasības pretendentiem**

7.1. Par pretendentu var būt persona, kura ir tiesīga sniegt norādīto pakalpojumu un, kura izsaka vēlēšanos piedalīties cenu aptaujā, kā arī spēj izpildīt Tehniskajā specifikācijā (1. pielikums) noteiktās prasības.

7.2. Visi pretendenti piedalās cenu aptaujā uz vienādu noteikumu un vienlīdzības pamata.

**8. Pretendenta iesniedzamie dokumenti**

Pretendents iesniedz šādus dokumentus:

1. Rakstisku pieteikumu (pielikums Nr. 3) cenu aptaujai, kurā norāda – pretendenta pilnu nosaukumu, adresi, reģistrācijas Nr., tālruņa Nr., bankas rekvizītus (nosaukums, kods, konta numurs); pretendenta paraksttiesīgās personas un personas, kas pārstāvēs pretendentu cenu aptaujā un līguma izpildē, vārdu, uzvārdu.
2. **Ja pretendents pieteikumu cenu aptaujai iesniedz elektroniski, tam jābūt parakstītam ar drošu elektronisko parakstu, kas satur laika zīmogu**.
3. Tehniskā specifikācija (pielikums Nr. 1), Finanšu piedāvājums (pielikums Nr. 2) un pieteikums (pielikums Nr. 3) jāaizpilda pēc pievienotā parauga.
4. Dokumenta kopija, kas apliecina tiesības sniegt pakalpojumu.

**9. Piedāvājumu vērtēšana**

No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar **viszemāko cenu**. Pasūtītājam ir tiesības pieprasīt papildu informāciju (tai skaitā skaidrojumu) vai dokumentus, kas nepieciešami piedāvājuma vērtēšanai vai līguma slēgšanai.

**10. Sankciju pārbaude**

Pirms līguma slēgšanas tiesību piešķiršanas pretendentam tiks veikta sankciju pārbaude vai tam ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas (pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība). Ja attiecībā uz pretendentu noteiktās starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas kavēs līguma izpildi, pretendents tiks izslēgts no dalības līguma slēgšanas tiesību piešķiršanas procedūrā.

**11. Cenu aptaujas līgums**

11.1. Ja izraudzītais cenu aptaujas uzvarētājs atsakās slēgt līgumu ar pasūtītāju, pasūtītājs izvēlas nākamo piedāvājumu ar viszemāko cenu.

11.2. Pēc līguma noslēgšanas pretendentam jānodrošina cenu aptaujas priekšmeta – pakalpojuma izpilde atbilstoši līgumā noteiktajam.

11.3. Pasūtītājs izbeidz cenu aptauju bez rezultāta, ja iesniegtie piedāvājumi neatbilst Pasūtītāja vajadzībām vai Pasūtītāju rīcībā nav pietiekamu finanšu līdzekļu, lai iepirktu Pakalpojumu.

Pielikums Nr.1

**TEHNISKĀ SPECIFIKĀCIJA**

***"Par*** ***individuālās sociālās rehabilitācijas pakalpojumu"***

|  |  |  |
| --- | --- | --- |
| **Nr. p.k.** | **Prasības pretendentam**  | ***Pretendenta nosaukums* piedāvājums: (sniedz pieprasīto informāciju vai apliecinājumu, ka prasība tiks izpildīta)** |
| **1. Raksturojums** |
| **Informācija par pakalpojuma saņēmēju (turpmāk – probācijas klients vai bērns):** 1) Probācijas klientam ir 14 gadi. Vairāk kā desmit gadus uzturas ārpusģimenes aprūpes atbalsta iestādē, uztur kontaktus ar bioloģisko vecāku un pilngadīgiem brāļiem. 2) Probācijas klients ir veicis vardarbīgu noziedzīgu nodarījumu un viņam ir piemērots audzinoša rakstura piespiedu līdzeklis – probācijas novērošana – līdz 2027. gada 29. aprīlim. Pakalpojuma sniegšanas ietvaros būs jāturpina sadarbība ar Valsts probācijas dienestu. 3) Šobrīd probācijas klients ievietots un saņem sociālās rehabilitācijas pakalpojumu nodibinājumā "Allažu bērnu un ģimenes atbalsta centrs" (līdz 2024. gada 3. oktobrim).4) Probācijas klients mācās tālmācībā, saņemot individuālu pieeju un atbalstu, probācijas klients ir izpildījis izglītības programmas prasības un ir pārcelts 8.klasē. 5) Bērns ir piedzīvojis traumatiskas pieredzes, novērotas disociācijas pazīmes. 6) Probācijas klientam diagnosticēti adaptācijas traucējumi ar jauktiem emociju un uzvedības traucējumiem.  |
| **2. Prasības** |
|  | Tehniskā specifikācija *(Prasības pretendentiem)* | Tehniskais piedāvājums *(Pretendents norāda informāciju, kas apliecina tā atbilstību noteiktajām prasībām, sniedz plašāku aprakstu par pakalpojumu, tā dalu)* |
| 1. | Pretendents nodrošina probācijas klienta izvērtēšanu, lai noteiktu bērna atbilstību individuālā sociālā rehabilitācijas pakalpojuma (turpmāk – Pakalpojums) saņemšanai (turpmāk – Izvērtējums). Pretendents veic Izvērtējumu ne ilgāk kā 14 dienu laikā no līguma slēgšanas ar Pasūtītāju.Pretendents nodrošina, ka Izvērtējumā tiek norādīts pamatojums bērna atbilstībai vai neatbilstībai saņemt Pakalpojumu.  |  |
| 2. | Pretendents nodrošina probācijas klientam Pakalpojumu, kas paredz diennakts (24h) aprūpi un pastāvīgu dzīvesvietu ar probācijas klienta pamatvajadzībām atbilstoši iekārtotu atsevišķu istabu (ar durvīm, kuras var aiztaisīt), gultu, galdu, plauktu skapi (personīgajām mantām), pieejamu higiēnas telpu ar iespēju izmantot tualeti, dušu vai vannu. Pakalpojums ietver sevī sabalansētu un pilnvērtīgu uzturu, t.sk. ēdināšanas nodrošināšanu vismaz trīs reizes dienā. Pretendents nodrošina stabilu, drošu, bērna attīstību veicinošu un ģimenisku vidi. |  |
| 3.  | Pretendents nodrošina probācijas klientam pamatvajadzības (piem., sezonai atbilstošs apģērbs un apavi, higiēnas piederumi, u.c.). |  |
| 4. | Pretendents nodrošina probācijas klientam nepārtrauktu (24h) pieaugušā uzraudzību. Pretendents nodrošina, ka pieaugušais, kurš nodrošina probācijas klientam nepārtrauktu uzraudzību: 1) ir ieguvis augstākā izglītība sociālā darba, psiholoģijas, pedagoģijas jomā vai ir iegūta līdzvērtīga pieredze;2) ir jāsniedz probācijas klientam atbalsts mācību procesā; 3) ir apguvis speciālās zināšanas bērnu tiesību aizsardzības jomā; 4) atbilst Bērnu tiesību aizsardzības likuma 72. panta nosacījumiem.Pretendents apliecina, ka ir izvērtējis pieaugušā, kurš nodrošina probācijas klientam nepārtrauktu uzraudzību atbilstību minētajām prasībām.  |  |
| 5. | Pretendents nodrošina, ka Pakalpojuma laikā: 1. notiek darbs ar probācijas klienta emociju atpazīšanu un regulāciju;
2. notiek darbs pie konfliktsituāciju risināšanas sociāli pieņemamā veidā;
3. tiek veicināta probācijas klienta patstāvība un pašaprūpe;
4. probācijas klients veido ikdienas režīmu un notiek darbs pie tā, lai probācijas klients ievēro noteikumus un robežas.
 |  |
| 6. | Pretendents nodrošina probācijas klientam nepieciešamo veselības aprūpi (*pretendents uzskaita piedāvāto*)  |  |
| 7.  | Pretendents nodrošina obligātās izglītības apguvi probācijas klientam. Pretendents nodrošina individuālu atbalstu un pieeju izglītības programmas apguvei.  |  |
| 8.  | Pretendents nodrošina psihologa konsultācijas, kurš strādā ar probācijas klienta traumatiskās pieredzes apzināšanu un sekām, emociju regulācijas spējām un prasmes stiprināšanu un agresīvas un destruktīvas uzvedības mazināšanu. Pretendents apliecina, ka psihologs ir sertificēts psihologs, kurš ir reģistrēts psihologu reģistrā un tiesīgs veikt profesionālo darbību patstāvīgi.  |  |
| 9.  | Pretendents nodrošina, ka Pakalpojuma laikā pēc nepieciešamības probācijas klientam tiks piesaistīti arī citi speciālisti (atkarību speciālists, narkologs, psihoterapeits, u.c.). Speciālistu piesaiste tiek saskaņota ar Pasūtītāju. Pretendents nodrošina, ka speciālistiem ir atbilstoša izglītība, saskaņā ar profesiju klasifikatoru. |  |
| 10. | Pretendents nodrošina probācijas klienta iesaisti lietderīga brīvā laika pavadīšanas aktivitātēs, interešu pulciņos.  |  |
| 11. | Pretendents nodrošina sadarbības pārskata sagatavošanu reizi trijos mēnešos. Sadarbības pārskats ietver: 1. informāciju par sadarbību ar probācijas klientu;
2. pakalpojuma rezultātus un secinājumus.

Pārtraucot vai pabeidzot Pakalpojumu, pretendents nodrošina rekomendācijas par iespējamiem pasākumiem, kuros probācijas klients būtu iesaistāms. |  |
| 12. | Pretendents nodrošina kompetenta pakalpojuma sniedzēja pārstāvja dalību Pasūtītāja organizētās starpinstitūciju sadarbības sanāksmēs vienu reizi mēnesī.  |  |
| 13. | Pretendents regulāri nodrošina probācijas klientam sociālās rehabilitācijas procesa plānošanu, kas ietver uzvedības korekciju, pastāvīgu uzraudzīšanu un izvērtēšanu. Pretendents nodrošina, ka probācijas klientam reizi trijos mēnešos sagatavo individuālā sociālās rehabilitācijas plānu, kas ietver darbības, kas vērstas uz uzvedības korekciju.Pretendents nodrošina probācijas klienta individuālā sociālās rehabilitācijas plāna nosūtīšanu Pasūtītājam.  |  |
| 14. | Pretendents nodrošina, ka Pakalpojuma ietvaros tiek finansēti visu ar Pakalpojumu (speciālistu piesaiste, brīvā laika aktivitātes, interešu izglītība, ceļa izdevumi u.c.) saistītās izmaksas.  |  |
| 15. | Pretendents nodrošina Pakalpojuma sniegšanu vismaz līdz 24 (divdesmit četriem) mēnešiem. |  |
| 16. | Pretendents atbilst Sociālo pakalpojumu un sociālās palīdzības likuma 17. panta pirmās daļas noteiktām prasībām un ir pieredze darbā ar bērniem, kuriem identificēti uzvedības traucējumi un kuri veikuši noziedzīgu nodarījumu, pakalpojumu nodrošināšanā vismaz 6 (sešus) mēnešus (pretendents, iesniedzot piedāvājumu papildus iesniedz pierādījumus par atbilstību prasībām).  |  |
| 17. | Pretendents nodrošina bērna privātās dzīves neaizskaramību, ētikas principu ievērošanu un darbību bērna labākajās interesēs. |  |
| 18. | Pretendents nodrošina ziņu sniegšanu tiesībaizsardzības institūcijām atbilstoši kompetencei, ja rodas aizdomas, ka probācijas klients varētu būt veicis vai pret viņu varētu būt veiktas prettiesiskas darbības, kā arī nekavējoties mutvārdos un rakstveidā informē par to Pasūtītāju.  |  |
| 19. | Pretendents nodrošina, ka Pakalpojums tiek nodrošināts un sadarbības pārskats tiek sagatavots valsts valodā.  |  |
| 20. | Pretendents nodrošina informācijas iegūšanu, lietošanu un glabāšanu atbilstoši ierobežotas pieejamības informācijas statusam un personu datu apstrādes prasībām. |  |
| 21. | Pretendents nodrošina vides drošības, ugunsdrošības un higiēnas prasību ievērošanu Pakalpojuma laikā. |  |
| 22.  | Pretendents nodrošina iespēju probācijas klientam iesniegt sūdzības un mutiskus vai rakstiskus priekšlikumus darba uzlabošanai, kā arī nodrošināt iesniegto sūdzību un priekšlikumu izskatīšanu un izvērtēšanu. |  |
| 23. | Pretendents nodrošina Pakalpojumu atbilstoši Bērnu tiesību aizsardzības likumā noteiktajiem bērnu tiesību aizsardzības principiem.  |  |
| 24. | Pretendents iesniedz izvērstu Pakalpojuma un tā izmaksu aprakstu. |  |

*\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_*

 *(datums) (amats) (paraksts ) (paraksta atšifrējums)*

Pielikums Nr. 2

**FINANŠU PIEDĀVĀJUMS**

***"Par individuālās sociālās rehabilitācijas pakalpojumu"***

|  |  |  |  |  |  |
| --- | --- | --- | --- | --- | --- |
| ***Nr.*** | ***Iepirkuma priekšmets*** | ***Cena******EUR bez PVN*** | ***PVN 21% (EUR)\**** | ***Cena******EUR ar PVN\**** | ***Piešķirtie punkti (aprēķins tiks veikts no cenas bez PVN)*** |
| **1.** | Izvērtējuma sagatavošana, lai noteiktu bērna atbilstību Pakalpojuma saņemšanai *(Norāda cenu par izvērtējumu)* |  |  |  | **25** *(maksimālo punktu skaitu iegūst pretendents, kas iesniedz zemāko cenu, pārējo pretendentu punktu skaits tiek noteikts, dalot zemāko cenu ar pretendenta iesniegto cenu un reizinot ar 25)* |
| **2.** | Pakalpojuma administratīvajām izmaksas par vienu kalendāro dienu (nemainīgās daļa – izmitināšana, aprūpe, ēdināšana, izglītības nodrošināšana, algas u.c.)*(Jāuzrāda kopējā summa par vienu kalendāro dienu un jāatšifrē šīs summas veidojošās daļas un to izmaksas.)* |  |  |  | **50** *(maksimālo punktu skaitu iegūst pretendents, kas iesniedz zemāko cenu, pārējo pretendentu punktu skaits tiek noteikts, dalot zemāko cenu ar pretendenta iesniegto cenu un reizinot ar 50)* |
| **3.** | Pakalpojuma izmaksas (mainīgā daļa – speciālistu apmeklēšana, brīvā laika pavadīšana, interešu izglītība). *(Norāda kopējo summu, kas netiks pārsniegta viena mēneša ietvaros, kā arī norāda maksimālo stundas likmi par speciālista apmeklējuma, brīvā laika pavadīšana, interešu izglītību (stundas likme nevar tikt pārsniegta visā līguma darbības laikā. Pasūtītājs maksā par aktivitāti atbilstoši faktiskajām izmaksām, ko apliecina attiecīgs dokuments, ja izmaksa par aktivitāti pārsniegs norādīto stundas likmi, to maksā Pretendents.)* |  |  |  | **25** *(maksimālo punktu skaitu iegūst pretendents, kas iesniedz zemāko cenu, pārējo pretendentu punktu skaits tiek noteikts, dalot zemāko cenu ar pretendenta iesniegto cenu un reizinot ar 25)* |
| ***KOPĀ***  |  |  |  |  |

*Cenas un summas lūdzam noapaļot un norādīt ar diviem cipariem aiz komata!*

Norādītā cena ir galīga un tajā ietilpst viss nepieciešamais inventārs un/vai materiāli, kas saistīti ar Pakalpojuma nodrošināšanu, kā arī nodokļi, nodevas un citas izmaksas.

Apliecinu, ka līguma slēgšanas gadījumā *(pretendenta nosaukums)* nodrošinās Pakalpojumu Tehniskā specifikācijā noteiktā apjomā un nepārsniedzot norādīto cenu.

*\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_*

 *(datums) (amats) (paraksts ) (paraksta atšifrējums)*

*\*Aizpilda ja ir PVN maksātājs.*

Pielikums Nr. 3

**PIETEIKUMS**

***"Par individuālās sociālās rehabilitācijas pakalpojumu"***

*Piedāvājuma iesniedzēja nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Nodokļu maksātāja (PVN) reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*tālr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Paraksttiesīgās amatpersonas amats, vārds, uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Kontaktpersonas amats, vārds, uzvārds, tālr. e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Bankas nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Konta numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Ar šī pieteikuma iesniegšanu *(pretendenta nosaukums)* piedāvā nodrošināt Pakalpojumu atbilstoši Tehniskai specifikācijai, Finanšu piedāvājumam un Pasūtītāja norādījumiem.

*\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_*

 *(datums) (amats) (paraksts ) (paraksta atšifrējums)*